কম্পিউটার
কম্পিউটার (computer) শব্দটি গ্রিক "কম্পিউট" (compute)শব্দ থেকে এসেছে। compute শব্দের অর্থ হিসাব বা গণনা করা। আর "কম্পিউটার" (computer) শব্দের অর্থ গণনাকারী যন্ত্র। কিন্তু এখন আর কম্পিউটারকে শুধু গণনাকারী যন্ত্র বলা যায় না। কম্পিউটার এমন এক যন্ত্র যা তথ্য গ্রহণ করে এবং বিভিন্ন প্রক্রিয়ার মাধ্যমে তা বিশ্লেষণ ও উপস্থাপন করে। সভ্যতার বিকাশ এবং বর্তমানে তার দ্রুত অগ্রগতির মূলে রয়েছে গণিত ও কম্পিউটারের প্রবল প্রভাব। বাংলাদেশে প্রথম কম্পিউটার আসে ১৯৬৪ সালে।
ইউনিভাক ১
ইউনিভাক ১ (ইউনিভার্সাল অটোমেটিক কম্পিউটার ১) হলো প্রথম কম্পিউটার যা বাজারজাত করার উদ্দেশ্যে উৎপাদন করা হয় যুক্তরাষ্ট্রে। জে. প্রিস্পার ইকার্ট এবং জন মাচলে এর নকশা করেন। এর নকশা করার কাজ শুরু হয় ইকার্ট-মাচলে কম্পিউটার করপোরেশন-এ, আর শেষ হয় রেমিংটন রেন্ড কোম্পানী যখন ইকার্ট-মাচলে অধিগ্রহণ করে, তখন। প্রথম ইউনিভাক পাঠানো হয় যুক্তরাষ্ট্রের পরিসংখ্যান ব্যুরোতে (United States Census Bureau) ৩১ মার্চ, ১৯৫১ খ্রিস্টাব্দে।